САНХҮҮГИЙН ХЯНАЛТ, ДОТООД АУДИТЫН АЛБАНЫ 03 ДУГААР САРД ХИЙСЭН АЖЛЫН ТОВЧ ТАЙЛАН

2024-04-01 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2024 онд дэвшүүлсэн зорилт, хийж гүйцэтгэх ажлын төлөвлөгөөний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Аймгийн Засаг даргын баталсан 2024 оны 02 дугаар сарын 07-ны өдрийн 01, 02, 03 тоот санхүүгийн хяналтын удирдамжийн дагуу Талын зам ТӨХК, Автотээврийн үндэсний төв ТӨҮГ-ын Сүхбаатар аймагт дахь салбар, Сүхбаатар сумын Боловсрол, эрүүл мэндийн сангийн 2022-2023 оны санхүүгийн үйл ажиллагаанд санхүүгийн хяналт шалгалт хийгдэж байна.

Албаны даргын баталсан 2024 оны 02 дугаар сарын 19-ны өдрийн 01 тоот дотоод аудитын удирдамжийн дагуу аймгийн Жаахан шарга театрын 2022-2023 оны үйл ажиллагаанд дотоод аудитын шалгалт хийгдсэн. Дотоод аудитын шалгалтаар илэрсэн 6 асуудалд 6 зөвлөмж өгч ажиллалаа.

**Бусад мэдээлэл:**

Албаны дарга 2024 онд аймгийн Засаг даргатай хамтарч ажиллах байгууллагын гүйцэтгэлийн төлөвлөгөөгөө батлуулсан. Байгууллагын албан хаагчид Төрийн албаны зөвлөлийн 7:4:10 сургалтад тогтмол хамрагдаж байна.

ТАЙЛАН БИЧСЭН:

НЯГТЛАН БОДОГЧ Б.УЯНГАНЯМ